Wɔde ma dwom kyerɛfo. Maskil.* Edomni Doeg kɔka kyerɛɛ Saul sɛ Dawid wɔ Ahimelek fi; ɛno akyi na Dawid kyerɛw dwom yi.+52 Otumfo, adɛn nti na wode wo bɔne hoahoa wo ho?+Onyankopɔn dɔ a enni huammɔ no wɔ hɔ daa nyinaa.+2 Wo tɛkrɛma a ano yɛ nnam sɛ oyiwan no,+Ɛbɔ pɔw bɔne, na ɛyɛ nnaadaa nnwuma.+3 Wodɔ bɔne sen papa,Na wodɔ nkontompo sen sɛ wobɛka nsɛm a ɛteɛ. (Sela)4 O tɛkrɛma a woyɛ okontomponi;W’ani gye asɛm biara a epira ho.5 Ɛno nti Onyankopɔn bɛma woahwe ase;+Ɔbɛtwe wo, na watu wo afi wo ntamadan mu;+Obetu w’ase afi ateasefo asaase so.+ (Sela)6 Atreneefo behu na wɔn ho adwiriw wɔn,+Na wɔbɛserew no+ aka sɛ:7 “Oyi ne ɔbarima a wamfa Onyankopɔn anyɛ ne guankɔbea* no,+Mmom, ɔde ne ho too n’ahonyade bebrebe no so,+Na ɔde ne ho too pɔw bɔne a n’ankasa bɔe so.”*8 Nanso me de, mɛyɛ sɛ ngodua frɔmfrɔm wɔ Onyankopɔn fi;Mede me ho bɛto Onyankopɔn dɔ a enni huammɔ no so+ daa daa.9 Esiane nea woayɛ nti, meyi wo ayɛ daa;+Mede m’ani bɛto wo din so+Wɔ w’anokwafo anim efisɛ eye.
twi_Latn